Omoplato

Omoplatoa, eskapula edo sorbalda-hezurra ornodunen bizkarraren albo banatan dauden bi hezurretako bakoitza da. Hezur honek humeroa eta klabikula lotzen ditu.

 Ezaugarriak 

Omoplatoak hezur zabal zapalak dira, hiruki-formakoak. Atzealdean irtenune bat dute zeharretara, omoplatoan bi barrunbe bereizten dituena; barrunbe horietan, besoa birarazten duten giharrak daude. Irtenunea akromioian amaitzen da, eta haren bidez lotzen zaio klabikulari. Hirukiaren alboko ertzean barrunbe glenoidea dago, omoplatoa humeroaren buruarekin lotzen duena.

 Egitura 

 Aurpegiak 

 Aurrekoa 
Eskapularen aurreko aurpegiak hobi subeskapularra dauka eta honetan gihar subeskapularra lotzen da. Hobi honen azkenengo heren laterala leuna da eta gihar honen zuntzekin dago estalia. Hobi honen goiko partean hezur hau aurrerantz dago kurbatuta, angelu subeskapularra osatuz. Honek, indarra ematen dio hezur honen gorputzari. Aurreko alderantz, apofisi korakoideoa ikus dezakegu.

200px|thumb|eskuinera|1. Hobi subeskapularra
2. Barrunbe glenoideoa
3. Apofisi korakoideoa
4. Akromiona
5. Goiko ertza
6. Muxarradura eskapularra
7. Goiko angelua
8. Ertz mediala
9. Beheko angelua
10. Ertz laterala
11. Lepoa

 Atzekoa 

Atzeko aldean, arantzak eskapula bi zati desberdinetan banatzen du. Goiko aldeari hobi supraespinosoa deritzo eta behekoari aldiz, hobi infraespinosoa.
 Hobi supraespinosoa: bien artean txikiena da eta leuna da.
 Hobi infraespinosoa: hobi supraespinosoa baino handiagoa da.

Atzeko alde honetan, akromiona ikus dezakegu.

200px|thumb|eskuinera|1. Hobi supraespinosoa 2. Arantza 3. Hobi infraespinosoa 4. Goiko ertza 5. goiko angelua 6. Ertz mediala 7. Beheko angelua 8. Ertz laterala 9. Lepoa 10. Akromiona 11. Apofisi korakoideoa 
 Albokoak 

Alboko ikuspegian, barrunbe glenoideoa ikus dezakegu argi eta garbi. Barrunbe hau humeroarekin enartrosi motako giltzadura osatzen du.

200px|thumb|eskuinera|1. Apofisi korakoideoa 2. Barrunbe glenoideoa 3. Hobi supraespinosoa 4. Akromiona 5. Hobi infraespinosoa 6. Beheko angelua 7. Ertz laterala

 Muskuluak 

 Muskulua  Norabidea  Eskualdea
   Bular-muskulu txikia  ezarpena  apofisi korakoidea
   gihar korakobrakiala  jatorria   apofisi korakoidea
   Aurreko zerraduna  jatorria   ertz mediala
   Besoko trizepsa  jatorria   tuberkulu infraglenoideoa
   Besoko bizepsa  jatorria  apofisi korakoidea
   Besoko bizepsa  jatorria  tuberkulu supraglenoidea
   Subeskapularra  jatorria  hobi subeskapularra
   Erronboide handia  ezarpena  ertz mediala
   Erronboide txikia  ezarpena   ertz mediala
   Eskapularen jasotzeilea  ezarpena  ertz mediala
   Trapezioa  ezarpena  arantza
   Deltoidea  jatorria  arantza
   Muskulu supraespinosoa  jatorria   hobi supraespinosoa
   Muskulu infraespinosoa  jatorria   hobi infraespinosoa
   Birobil txikia  jatorria   ertz laterala
   Borobil handia  jatorria   ertz laterala
   Latisimo dortsala  jatorria    beheko angelua
   Omohioideoa  jatorria   goiko ertza

 Erreferentziak 

 Kanpo estekak 

Kategoria:Hezurrak
Kategoria:Goiko gorputz adarretako hezurrak
Kategoria:Hezurdura-sistema